
A Képviselő-testület által átruházott hatáskörök jegyzéke


1. A Képviselő-testület az egyes szociális és gyermekvédelmi ellátási formák szabályozásáról szóló 16/2013. (XII. 31.) önkormányzati rendelet 3. § (1) bekezdésében meghatározott pénzbeli és természetben nyújtott szociális ellátások megállapítására vonatkozó hatáskör gyakorlását a polgármesterre átruházza.

2. A Képviselő-testület a falugondnoki szolgálat keretében ellátandó alapellátási feladatok köréről, egyéb szolgáltatási feladatokról, azok mértékéről és az igénybevétel módjáról szóló 17/2001.(XI.15.) önkormányzati rendelet 3. § (1) bekezdés a) és b) pontjában meghatározott étkeztetés és házi segítségnyújtás ellátás igénybevételének megállapítására vonatkozó hatáskör gyakorlását a polgármesterre átruházza.

3. A Képviselő-testület a közterületek használatáról szóló 21/2006. (XII.15.) önkormányzati rendelet 24.§ (1) bekezdésében meghatározott közterület rendeltetéstől eltérő használatának engedélyezésére vonatkozó hatáskör gyakorlását a polgármesterre átruházza.

4. A közúti közlekedésről szóló 1988. évi I. törvény 46. § (1) bekezdés a) pontja alapján a 3. § (2) bekezdésében, 7. § (3) bekezdésében, 12. § (5) bekezdésében, 14. § (1) bekezdés a) pontjában, 15. § (1) bekezdésében, 29. § (9) bekezdésében, 29/B. § (2) bekezdésének a) pontjában, 33. § (2) bekezdésében, 36. § (1), (3) és (4) bekezdésében, 37. § (2) és (3) bekezdésében, a 39. § (2) bekezdésében, a 41. §-ban, 42. § (3) bekezdésében, 42/A. § (1) és (2) bekezdésében, és a 43. § (1) bekezdésében meghatározott közútkezelői hatáskör.

A polgármesternek az önkormányzati rendeletek alapján hozott döntései ellen jogorvoslatnak van helye. A jogorvoslati kérelmeket, fellebbezést Balatonszepezd Község Önkormányzata Képviselő-testülete bírálja el.



